**Dor de padure**

*Adrian Păunescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La ora cand mugurii canta

Deasupra padurii de cocs,

Ne tine ca sfant si ca sfanta

Un vechi calendar ortodox.

Iubirea ne poarta departe

In mainile altor nuntasi,

Dar noi suntem viata din moarte,

Uitarii te las si ma lasi.

Sub noi e o negura deasa,

O negura deasa e-n noi,

Padurea ni-i pat si ni-i casa,

Padurea se imparte la doi.

Un freamat de cocs dinspre frunze,

Sub luna vom arde buimaci

Si toate iubirile-ascunse

Troznind vor iesi din copaci.

Misterele forestiere

Si noaptea de cocs absolut,

Luminii sa-i dea o putere

Cum inca noi doi n-am vazut.

Pastreaza-ne-n tine, padure,

Si-ti dam cheia tainelor mici,

Ca tainele mari sa se-ndure

De faptul ca suntem aici.